রোগী মৃত্যুকে ঘিরে নিউব্যারাকপুর হাসপাতালে উত্তেজনা

ওয়েবডেস্ক- রোগী মৃত্যুকে (Patient Death) ঘিরে নিউব্যারাকপুর হাসপাতালে (New Barrackpore Hospital) উত্তেজনা ছড়ালো শুক্রবার গভীররাতে। উত্তেজিত জনতাকে সামলাতে ঘটনাস্থলে আসে নিউব্যারাকপুর থানার বিশাল পুলিশ বাহিনী (Police Force)। অবিলম্বে মৃত্যুর জন্য যারা দায়ী তাদেরকে গ্রেফতার করতে হবে, দাবি তোলা হয় মৃতের পরিবার-পরিজনের তরফে।

জানা যায়, বৃহস্পতিবার রাতে নিউ ব্যারাকপুরের বাসিন্দা সবুজ মণ্ডল (৩০) পেটে গলব্লাডারে স্টোন নিয়ে নিউ বারাকপুর পুরসভা পরিচালিত বিসি রায় সাধারণ হাসপাতাল ও মাতৃ সদন হাসপাতালে ভর্তি হয়। হাসপাতালের তরফে পরিবারকে জানানো হয়, শুক্রবার তার অপারেশন হবে। সে মতো অবস্থায় শুক্রবার দুপুর নাগাদ তার অপারেশন করার জন্য অপারেশন থিয়েটারে নিয়ে যাওয়া হয়। এরপরে বাড়ির লোককে জানানো হয় রোগীর অবস্থা ভালো নয়। সন্ধ্যার কিছু পরে বাড়ির লোককে জানানো হয় রোগীর মৃত্যু হয়েছে।

সে খবরে কান্নায় ভেঙে পড়ে পরিবার। পরিবারের অভিযোগ অপারেশন থিয়েটারে যাওয়ার আগে সম্পূর্ণ সুস্থ অবস্থায় পরিবারের সঙ্গে কথা বলেছে। তাহলে অপারেশনের পরে কি এমন রোগীর মৃত্যু হল, যা নিয়ে ইতিমধ্যেই হাসপাতাল কর্তৃপক্ষের বিরুদ্ধে গাফিলতির অভিযোগ তুলেছে পরিবার।

পরিবারের অভিযোগ অপারেশন থিয়েটারে মৃত্যু হতে পারে তার, তবে কেন পরিবারকে সে কথা জানানো হল না হাসপাতাল কর্তৃপক্ষের তরফ থেকে। এরপরই ক্ষোভে ফেটে পড়ে পরিবার।

হাসপাতালের সামনে দাঁড়িয়ে বিক্ষোভ দেখাতে থাকে তারা এদিন রাতে। মৃতের বাবা সমীর মন্ডল জানান হাসপাতাল কর্তৃপক্ষ তাদের সাথে দুর্ব্যবহার করেছে। তাদেরকে কিছু জানানোই হয়নি। বারংবার তারা পরিবারের তরফ থেকে হাসপাতাল কর্তৃপক্ষের সঙ্গে কথা বলার চেষ্টা করলে হাসপাতাল কর্তৃপক্ষ তাদের সাথে কোন কথা বলতে চাইনি।

আরও পড়ুন- বাড়ছে নদীর জলস্তর, উত্তরবঙ্গজুড়ে তুমুল বৃষ্টি, জারি সতর্কতা

তিনি আরও জানান, যেভাবে তার ছেলেকে হারিয়ে যেতে হল এরকম যেন আর কোনও সন্তানকে না হারাতে হয় কোন পিতার। তিনি চান এই ঘটনার সঙ্গে যারা যুক্ত দোষীদের উপযুক্ত শাস্তির দেওয়া হোক।

এদিন হাসপাতালের তরফ থেকে দীপাঞ্জন নামে এক আধিকারিক জানান যে, সময় ঘটনাটি ঘটেছে সেই সময় আমি হাসপাতালে উপস্থিত ছিলাম না। আমি এসে এই রকম একটি ঘটনার কথা শুনি। যে চিকিৎসক ওঁনার অপারেশন করেছে তিনি পুরো ঘটনাটা বলতে পারবেন। তবে যে কোনও মৃত্যুই দুঃখজনক।

ঘটনার খবর পেয়েই হাসপাতালে সামনে আসে নিউ ব্যারাকপুর থানার পুলিশ। পুলিশের বিরুদ্ধেও একরাশ ক্ষোভ উগড়ে দেন পরিবারের লোকজন।

পরিবারের দাবি যারা এই ঘটনার সঙ্গে যুক্ত দোষীদের অবিলম্বে শাস্তি দিতে হবে। পুলিশের হস্তক্ষেপে পরিস্থিতি নিয়ন্ত্রণে এলেও চাপা উত্তেজনা রয়েছে।হা সপাতালে সামনে নিউব্যারাকপুর থানার পুলিশ মোতায়েন রয়েছে গভীর রাত পর্যন্ত।

দেখুন আরও খবর-